પરિણામ સૂચવે છે તેવી રોમાંચક મૅચ નહોતી રહી, મૅચના અંત ભાગમાં ચેન્નાઈ સુપર કિંગ્સે જાણે મૅચ જીતવાનો પ્રયાસ જ પડતો મૂકી દીધો હોય તેવી સ્થિતિ સર્જાઈ હતી.

પ્રથમ બેટિંગ કરીને કોલકાતાએ 20મી ઓવરના છેલ્લા બૉલે ઑલઆઉટ થતાં 167 રન નોંધાવ્યા હતા, મૅચ જીતવા માટે આ સ્કોર પર્યાપ્ત કહી શકાય નહીં.

જોકે ચેન્નાઈએ આ નાના સ્કોરને પણ પહાડ જેવો પુરવાર કરી આપ્યો, ધોનીની ટીમ 20 ઓવરને અંતે પાંચ વિકેટે 157 રન કરી શકી હતી. 

મહેન્દ્રસિંહ ધોની

પ્રથમ મૅચ હાર્યા બાદ કોલકાતાની ટીમે સળંગ બે મૅચ જીતી હતી તો વળી એક મૅચ ગુમાવી હતી અને હવે વિજય થયો છે. આમ વર્તમાન ટુર્નામેન્ટમાં કોલકાતાની હારજીતની સંતાકૂકડી જારી છે.

કર્ણ શર્મા, ડ્વેઇન બ્રાવો અને સેમ કરને વેધક બૉલિંગથી ટીમને મૅચમાં પરત લાવવાનો ભગીરથ પ્રયાસ કર્યો હતો.

એ બાદ શેન વૉટ્સને બેટિંગમાં કમાલ દાખવીને ટીમને વિજયના માર્ગે લાવી દીધી હતી પરંતુ બાકીના બૅટસમૅનોની કંગાળ રમતને કારણે 20 ઓવરને અંતે ચેન્નાઈ સુપર કિંગ્સ પરાસ્ત થઈ હતી.

મિડલ ઑર્ડરના બૅટ્સમૅનોએ શેન વૉટ્સનના પ્રયાસ પર પાણી ફેરવી દીધું હતું. શેન વૉટ્સને 40 બોલમાં 50 રન ફટકાર્યા હતા.

બીજી તરફ કોલકાતા નાઇટ રાઇડર્સે ધીરજ દાખવી અને એકલા રાહુલ ત્રિપાઠીની અડધી સદી અને બૉલર્સની સહિયારા પ્રયાસથી મૅચ જીતી લીધી હતી. 

ચેન્નાઈ સુપર કિંગ્સમાં સાતત્યનો અભાવ

ચેન્નઈ સુપર કિંગ્સ વિ. કોલકાતા નાઇટ રાઇડર્સ

શેન વૉટ્સને હજી બે દિવસ અગાઉ કિંગ્સ ઇલેવન પંજાબ સામેની મૅચમાં ફાફ ડુ પ્લેસિસ સાથે મળીને જંગી ભાગીદારી નોંધાવી હતી અને ચેન્નાઈને દસ વિકેટે વિજય અપાવ્યો હતો.

આમ એક મૅચમાં દસ વિકેટે વિજય અને બીજી મૅચમાં દસ રનથી પરાજય એ દર્શાવે છે કે પૂર્વ ચૅમ્પિયન ટીમમાં સાતત્યનો અભાવ છે. 

કોલકાતા નાઇટ રાઇડર્સે પાંચ વર્ષના લાંબા ગાળા બાદ પહેલી વાર ટોસ જીતીને પ્રથમ બેટિંગ કરવાનો નિર્ણય લીધો હતો.

રાહુલ ત્રિપાઠીની આસપાસ જ કોલકાતાની બેટિંગ રહી હતી. નાઇટ રાઇડર્સની ઇનિંગ્સનું આકર્ષણ ત્રિપાઠી રહ્યા હતા.

રાહુલ ત્રિપાઠીની બેટિંગનો પ્રભાવ એટલે સુધી રહ્યો હતો કે ટીમના 140 રનમાંથી 81 રન તો એમના જ હતા. તેમણે 51 બૉલની ઇનિંગ્સમાં ત્રણ સિક્સર અને આઠ બાઉન્ડરી ફટકારી હતી. 17મી ઓવરમાં રાહુલ આઉટ થયા હતા. 

જોકે કમનસીબી  એ રહી કે કોલકાતા માટે બાકીનો કોઈ બૅટ્સમૅન લાંબી ઇનિંગ્સ રમી શક્યા ન હતા.

ધોનીની ચપળતા

શુભમન ગિલ આ મૅચમાં માત્ર 11 રન કરી શક્યા હતા. નીતિશ રાણા નવ, સુનીલ નારાયણ 17,... \n\nમને ઉપરના લેખ માટે સારું શીર્ષક આપો.
CSKvKKR : વોટ્સનની અડધી સદી કામ ન લાગી, ચેન્નાઈએ દસ રને મૅચ ગુમાવી